RO Jurnalul Oficial al Uniunii Europene CE 239/18

Joi, 2 februarie 2012

Transferul transfrontalier al sediului social

P7_TA(2012)0019

Rezoluția Parlamentului European din 2 februarie 2012 conținând recomandări adresate Comisiei privind o a 14-a directivă privind dreptul societăților comerciale în ceea ce privește transferul transfrontalier al sediului social (2011/2046(INI))

2013/C 239 E/03

Parlamentul European,

— având în vedere articolul 225 din Tratatul privind funcționarea Uniunii Europene,

— având în vedere articolele 50 și 54 din Tratatul privind funcționarea Uniunii Europene,

— având în vedere Comunicarea Comisiei din 21 mai 2003 intitulată „Modernizarea dreptului societăților comerciale și consolidarea guvernării corporative în Uniunea Europeană - Un plan pentru a avansa” (COM(2003)0284),

— având în vedere Comunicarea Comisiei din 3 martie 2010 intitulată „Europa 2020 - O strategie europeană pentru o creștere inteligentă, durabilă și favorabilă incluziunii” (COM(2010)2020),

— având în vedere Comunicarea Comisiei din 27 octombrie 2010 intitulată „Către un Act privind piața unică - Pentru o economie socială de piață cu grad ridicat de competitivitate - 50 de propuneri pentru optimizarea muncii, a activităților comerciale și a schimburilor reciproce” (COM(2010)0608),

— având în vedere Comunicarea Comisiei din 13 aprilie 2011 intitulată „Actul privind piața unică – Douăsprezece pârghii pentru stimularea creșterii și întărirea încrederii – «Împreună pentru o nouă creștere»” (COM(2011)0206),

— având în vedere Regulamentului (CE) nr. 2157/2001 al Consiliului din 8 octombrie 2001 privind statutul societății europene (SE) (1),

— având în vedere Directiva 2001/86/CE a Consiliului din 8 octombrie 2001 de completare a statutului societății europene în ceea ce privește implicarea lucrătorilor (2),

— având în vedere Directiva 2005/56/CE a Parlamentului European și a Consiliului din 26 octombrie 2005 privind fuziunile transfrontaliere ale societăților comerciale pe acțiuni (3),

— având în vedere hotărârile Curții de Justiție în cauzele Daily Mail (4), Centros (5), Überseering (6), Inspire Art (7), SEVIC Systems (8), Cadbury Schweppes (9) și Cartesio (10),

— având în vedere rezoluția sa din 4 iulie 2006 privind recentele evoluții și perspectivele privind dreptul societăților comerciale (11),

— având în vedere rezoluția sa din 25 octombrie 2007 referitoare la societățile private europene și la a paisprezecea directivă în domeniul dreptul societăților comerciale privind transferul sediului societății (12),

— având în vedere Rezoluția sa din 19 februarie 2009 referitoare la aplicarea Directivei 2002/14/CE de stabilire a unui cadru general de informare și consultare a lucrătorilor din Comunitatea Europeană (13),

— având în vedere Rezoluția sa din 10 martie 2009 conținând recomandări către Comisie privind transferul transfrontalier al sediului social al unei companii (14),

— având în vedere Rezoluția sa din 23 noiembrie 2010 referitoare la aspecte de drept civil, drept comercial, dreptul familiei și drept internațional privat ale Planului de acțiune pentru punerea în aplicare a Programului de la Stockholm (15),

— având în vedere articolele 42 și 48 din Regulamentul său de procedură,

— având în vedere raportul Comisiei pentru afaceri juridice și avizul Comisiei pentru ocuparea forței de muncă și afaceri sociale (A7-0008/2012),

A. având în vedere că articolele 49 și 54 din Tratatul privind funcționarea Uniunii Europene garantează libertatea de stabilire pentru toate societățile; întrucât transferul transfrontalier al companiilor reprezintă unul dintre elementele esențiale în realizarea pieței interne; întrucât ar trebui observate lipsa de uniformitate a legislației în ceea ce privește transferul și modalitățile de transfer al sediului social, statutar sau real, al unei societăți existente, înființate în temeiul dreptului intern, dintr-un stat membru într-un alt stat membru, în cadrul pieței unice, și riscul legat de locurile de muncă, precum și de dificultățile administrative, de costurile generate, de implicațiile sociale și de lipsa securității juridice;

B. întrucât majoritatea participanților la consultarea publică încheiată la 15 aprilie 2004 au fost în favoarea adoptării directivei privind dreptul societăților comerciale în ceea ce privește transferul transfrontalier al sediului social;

C. întrucât, date fiind disparitățile între cerințele impuse de către statele membre pentru transferul societăților, hotărârea Curții de Justiție în cauza Cartesio confirmă necesitatea unui regim armonizat care să reglementeze transferul transfrontalier al sediului social;

D. întrucât Curtea de Justiție, în hotărârea pronunțată în cauza Cartesio, nu a oferit clarificările necesare cu privire la transferul sediului unei societăți comerciale, contrar așteptărilor exprimate de Comisie în evaluarea impactului publicată în 2007 (16);

E. întrucât este de resortul legislatorilor, nu al Curții de Justiție, să adopte, în temeiul Tratatului, măsurile relevante pentru a realiza libertatea unei societăți de a-și transfera sediul;

F. întrucât mobilitatea societăților comerciale se confruntă în continuare cu un nivel ridicat atât al sarcinii administrative, cât și al costurilor aferente contribuțiilor sociale și fiscale, ca urmare a poziției exprimate de Comisie în evaluarea impactului publicată în 2007, potrivit căreia „opțiunea de a nu lua nicio măsură pare mai proporțională, nefiind necesară nicio acțiune suplimentară din partea UE” (17);

G. întrucât evaluarea de impact a Comisiei din 2007 nu se referă la implicațiile pentru politicile sociale și ocuparea forței de muncă, cu excepția participării lucrătorilor;

H. întrucât ar trebui prevenită utilizarea inadecvată a „sediilor de căsuță poștală” și a societăților paravan în scopul eludării condițiilor juridice, sociale și fiscale;

I. întrucât transferul transfrontalier al sediului unei societăți ar trebui să aibă loc în condiții de neutralitate fiscală;

J. întrucât transferul de sediu ar trebui să mențină continuitatea personalității juridice a societății sau firmei în cauză, pentru bunul mers al acesteia;

K. întrucât transferul nu ar trebui să afecteze drepturile părților implicate (acționarii minoritari, angajații și creditorii), de care acestea beneficiau înainte de transfer;

L. întrucât procedura de transfer ar trebui să fie reglementată de reguli stricte în ceea ce privește transparența și informațiile puse la dispoziția părților implicate înainte de efectuarea transferului;

M. întrucât drepturile de implicare ale angajaților capătă o importanță deosebită atunci când se transferă sediul unei societăți comerciale;

N. întrucât ar trebui asigurată coerența procedurilor de implicare a angajaților în cadrul diferitelor dispoziții legislative cuprinse în directivele privind dreptul societăților comerciale;

1. solicită Comisiei să prezinte de urgență, în temeiul articolului 50 alineatul (1) și alineatul (2) litera (g) din Tratatul privind funcționarea Uniunii Europene, o propunere de directivă privind transferul transfrontalier al sediului social, ținând cont de recomandările detaliate expuse în anexa la prezenta;

2. confirmă faptul că recomandările respectă drepturile fundamentale și principiul subsidiarității;

3. consideră că propunerea solicitată nu are implicații financiare;

4. încredințează Președintelui sarcina de a transmite Comisiei și Consiliului, precum și parlamentelor și guvernelor statelor membre prezenta rezoluție, precum și recomandările detaliate în anexă.

(1) JO L 294, 10.11.2001, p. 1.

(2) JO L 294, 10.11.2001, p. 22.

(3) JO L 310, 25.11.2005, p. 1.

(4) Cauza 81/87 Daily Mail, Rec. 1988, p. 5483.

(5) Cauza C-212/97 Centros, Rec. 1999, p. I-1459.

(6) Cauza C-208/00 Überseering, Rec. 2002, p. I-9919.

(7) Cauza C-167/01 Inspire Art, Rec. 2003, p. I-10155.

(8) Cauza C-411/03 SEVIC Systems, Rec. 2005, p. I-10805.

(9) Cauza C-196/04 Cadbury Schweppes, Rec. 2006, p. I-7995.

(10) Cauza C-210/06 Cartesio, Rec. 2008, p. I-9641.

(11) JO C 303 E, 13.12.2006, p. 114.

(12) JO C 263 E, 16.10.2008, p. 671.

(13) JO C 76 E, 25.3.2010, p. 11.

(14) JO C 87 E, 1.4.2010, p. 5.

(15) Texte adoptate, P7_TA(2010)0426.

(16) Document de lucru al serviciilor Comisiei: Impact assessment on the Directive on the cross-border transfer of registered office (Evaluare de impact referitoare la Directiva privind transferul transfrontalier al sediului social ), SEC (2007) 1707, punctul 3.5.2, pp. 24-25.

(17) Document de lucru al serviciilor Comisiei: Impact assessment on the Directive on the cross-border transfer of registered office (Evaluare de impact referitoare la Directiva privind transferul transfrontalier al sediului social ), SEC (2007) 1707, punctul 6.2.4, p. 39.